Vlag van Tuvalu - Wikipedia
11 April 1997
’n Blou Britse vaandel met nege geel vyfpuntige sterre op die wapperkant.
Die nasionale vlag van Tuvalu is op 11 April 1997 amptelik in gebruik geneem. Die vlag vertoon ’n blou Britse vaandel met nege geel vyfpuntige sterre op die wapperkant.
2 Veranderinge en kontroversie
5 Soortgelyke vlae
Elke ster in die vlag stel een van die land se eilande voor
Die sterre verteenwoordig die nege eilande wat deel uitmaak van Tuvalu; die rangskikking is geografies korrek met die ooste na bo (m.a.w. noord is na links).
Veranderinge en kontroversie[wysig | wysig bron]
Die naam “Tuvalu” beteken “agt tesame” en verwys na die agt bewoonde eilande. In Oktober 1995 is een van die sterre van die vlag verwyder om by die naam van die land te pas. Teen Januarie 1996 is die vlag vervang met ’n nuwe ontwerp en is weggedoen met die blou Britse vaandel, hoewel die agt sterre behou is. Die Tuvaluane het egter nie van die vlag gehou nie en het gevoel dat dit ’n poging is om afstand te doen van die gewilde Tuvaluaanse monargie en plek te maak vir ’n republiek. In 1997 is die ou vlag weer ingestel met al nege sterre daarop. Druk van die bevolking het sedertdien daartoe gelei dat die negende eiland ook bewoon is.
Die eerste inwoners van Tuvalu was Polinesiërs. Die eilande het gedurende die laat 19de eeu onder Britse bewind gekom. Die Ellice-eilande is van 1892 tot 1916 deur Brittanje geadministreer as deel van ’n protektoraat en van 1916 tot 1974 as deel van die Gilbert- en Ellice-eilande. In 1974 het die eilandbewoners gestem ten gunste afsonderlike afhanklikheidstatus as Tuvalu en het die eilande geskei van die Gilbert-eilande wat sedert sy onafhanklikheid as Kiribati bekend staan. Tuvalu het in 1978 ’n onafhanklike lid van die Gemenebes geword.
Vlag van die Gilbert- en Ellice-eilande waarvan Tuvalu deel was
Vlag van die Gebied van Tuvalu, 1 Oktober 1976 tot 1 Oktober 1978
Vlag van Tuvalu, 1 Oktober 1978 tot 1 Oktober 1995
Vlag van Tuvalu, 1 Oktober 1995 tot Desember 1995
Vlag van Tuvalu, Januarie 1996 tot 11 April 1997
Staatsvlag van Tuvalu
Vlag van die Goewerneur-generaal van Tuvalu
↑ 1,0 1,1 (en) “Tuvalu”. Flags of the World. URL besoek op 14 Junie 2013.
Wikimedia Commons bevat media in verband met Vlae van Tuvalu.
(en) Tuvalu by Flags of the World.
Ontsluit van "https://af.wikipedia.org/w/index.php?title=Vlag_van_Tuvalu&oldid=1897876"
Die bladsy is laas op 29 Januarie 2019 om 19:51 bygewerk.